google/wiki40b huggingface dataset:
Červený rybník (prírodná pamiatka)

Charakteristika územia

Územie leží pri severnom okraji Českej tabule, na podloží kriedových pieskovcov. Prírodná pamiatka je vymedzená na severnom brehu Červeného rybníka, ktorý sa nachádza v tesnom susedstve cesty I/9 medzi Českou Lípou a Novým Borom, približne 1,5 km južne od Nového Boru. Územie patrí do mierne teplej klimatickej oblasti. Z hľadiska geomorfologického členenia patrí lokalita k celku Ralská pahorkatina, podcelok Zákupská pahorkatina, okrsku Cvikovská pahorkatina. Reliéf prírodnej pamiatky je rovinatý, jedná sa o plochý breh rybníka s rozpätím nadmorských výšok 290-297 m v plochej zníženine pri juhovýchodnom úpätí vrchu Lipovec. Geologický podklad tvorí sedimentárny komplex vrchnokriedového březenského súvrstvia (stupeň coniak). Pôdnymi typmi sú histické gleje na západe a oglejené kambizeme v severovýchodnej časti územia.

Predmet ochrany

Predmetom ochrany je nevápnité slatinisko a podmáčané porasty náletových drevín. Vyskytujú sa tu chránené rastliny a živočíchy (napríklad vážka modrá - Orthetrum coerulescens, mokraďový slimák vrkoč mnohozubý - Vertigo antivertigo, alebo niektoré vzácne druhy mandelinek). Ochrana je ale predovšetkým zameraná na populáciu machu kosáčika (Hamatocaulis vernicosus), ktorá svojou rozlohou a vitalitou patrí k najvýznamnejším populáciám tohto druhu v Čechách. Územie prírodnej pamiatky je prakticky totožné s územím európskeho významu Červený rybník na katastri Chotovice u Nového Boru a Pihel, vyhlásené nariadením vlády č. 318/2013 Zb. z 10. októbra 2013. Pri inventarizačnom prieskume európsky významnej lokality Červený rybník bolo zaznamenaných celkovo 523 druhov zo sledovaných skupín (mäkkýše, pavúky, vážky, motýle, chrobáky, obojživelníky, plazy, vtáky, cievnaté rastliny a machorasty). Z tohto počtu je 21 druhov zaradených na Červené zoznamy ohrozených druhov a 6 druhov je obzvlášť chránených.
Lecques

Poloha

Obec má rozlohu 5,2 km². Najvyšší bod je položený 111 m n. m. a najnižší bod 26 m n. m.

Obyvateľstvo

Počet obyvateľov obce je 410 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponitrie

Ponitrie je slovenský kultúrny región.

Charakteristika

Vďaka vhodným podmienkam je celá oblasť využívaná na poľnohospodárstvo. Priemysel je zastúpený najmä vo väčších mestách s dostatkom kvalifikovanej pracovnej sily.

Doprava

Z dopravného hadiska tvorí os regiónu cesta I/64, prechádzajúca severo-južným smerom, no z celoštátneho hľadiska sú významnejšie západo-východne smerujúce cesty E572 (v trase I/9) v severnej časti a E58 (v trase I/51 a I/65) v južnej časti regiónu. Ponitrím prechádza hlavná regionálna trať Nové Zámky – Prievidza, na ktorú nadväzujú trate Leopoldov – Kozárovce, Trenčín – Chynorany a Prievidza – Horná Štubňa. Letiská sa nachádzajú v Prievidzi, Partizánskom a Nitre.

Dejiny

Územie Ponitria patrí k najdlhšie osídleným regiónom Slovenska. Najstaršie dôkazy ľudskej prítomnosti boli nájdené v jaskyni Čertova pec pri Radošine, len o niečo neskôr sa pračlovek pohyboval v okolí Bojníc (Prepoštská jaskyňa), Prievidze (Mariánsky vŕšok), Komjatice, Šale (nález časti lebky) a Nitry (celá aglomerácia). Po období sťahovania národov bolo Ponitrie husto osídleným regiónom a koncom 8. storočia z osád na území dnešnej Nitry vzniklo centrum Nitrianskeho kniežatstva. V období Veľkej Moravy už bolo okrem rozsiahleho sídelného a obchodného centra v Nitre v Ponitrí niekoľko dôležitých centier obchodu i moci: Vyšehrad, Prievidza, Bojnice, Hradište, Nitrianska Blatnica, Bojná, Kostoľany pod Tribečom, Šaľa, Mojmírovce a iné.
Sean Kingston

Kariéra

Sean podpísal zmluvu s nahrávacími spoločnosťami Epic Records a E1 Music, u ktorých nahral v roku 2007 svoj prvý singel nazvaný Beautiful Girls, ktorý sa pár týždňov po vydaní umiestnil na prvom mieste hitparády Billboard Hot 100. Jeho ďalším singlom bola pieseň Me Love.
Scott Stevens

Ronald Scott Stevens (* 1. apríl 1964 Kitchener, Ontario, Kanada) je bývalý kanadský hokejový obranca. Hral v 22 sezónach v Národnej hokejovej lige za Washington Capitals, St. Louis Blues a New Jersey Devils. 
Svoju kariéru začal vo Washingtone, kde jeho solídna obrana a ofenzívne schopnosti pomohli tímu k jeho historicky prvej účasti v play-off. Potom, čo strávil ročník v St. Louis, ho získal tím New Jersey Devils. Práve tu získal reputáciu neľútostného a tvrdého majstra bodyčekov. Zosobňoval obranu Devils, stal sa kapitánom tohto tímu a dokázal sa s ním štyrikrát počas deviatich rokov prebiť do finále Stanley Cupu, pričom k víťazstvu doviedol mužstvo trikrát. V roku 2000 Stevens vyhral Conn Smythe Trophy pre najužitočnejšieho hráča play-off. Navzdory tímového úspechu s Devils nikdy nevyhral Norris Trophy, cenu pre najlepšieho obrancu. Jeho kariéra dospela ku koncu v sezóne 2003/04, keď nakoniec odišiel do hokejového dôchodku kvôli následkom otrasu mozgu.
Seefeld in Tirol

Partnerské mestá

Salzkotten, Nemecko, 1997
Ternay (Loir-et-Cher)

Poloha

Obec má rozlohu 14,38 km². Najvyšší bod je položený 139 m n. m. a najnižší bod 59 m n. m.

Obyvateľstvo

Počet obyvateľov obce je 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Bublavý

Politická kariéra

Vo voľbách v roku 2010 sa  stal poslancom NR SR za stranu SMER-SD. Poslanecký mandát obhájil aj vo voľbách v roku 2012, kedy kandidoval zo 47. miesta.
Od roku 2016 je poslanec NR SR zvolený za stranu SMER-SD. Kandidoval na 45. mieste. Dostal 2 412 platných prednostných hlasov. Je overovateľom výboru NR SR pre verejnú správu a regionálny rozvoj a členom osobitného kontrolného výboru NR SR na kontrolu činnosti Vojenského spravodajstva.

Komunálna politika

Bublavý je dlhoročným starostom obce Častkovce. Ako jediný kandidát zvíťazil v komunálnych voľbách v roku 2006, 2010, 2014 aj 2018.

Akademické vzdelanie

Bublavý má magisterský titul z Dubnického technologického inštitútu v odbore učiteľstvo ekonomických predmetov. Na súkromnej vysokej škole DTI študovali aj jeho kolegovia zo strany SMER-SD, Stanislav Kubánek a Mikuláš Krajkovič. Niektoré zdroje uvádzajú, že poslanci vyštudovali učiteľstvo, aby získali vysokoškolské tituly a nemajú záujem o pedagogickú prax.
Účastnícke vedenie

Účastnícke vedenie alebo lokálna slučka je v telefónii fyzické vedenie z miestnej ústredne do miesta telefónnej prípojky. Je zakončené telefónnou zásuvkou umožňujúcou pripojenie telefónneho prístroja alebo iného koncového zariadenia.
Bogota

Bogota (administratívne aj Bogota, D.C. (distrito capital = hlavný „dištrikt“); staršie Santafé de Bogota) je hlavné mesto Kolumbie. Je to aj rozlohou a počtom obyvateľov najväčšie mesto v štáte.
V roku 2009 mala 7 319 600 obyvateľov, metropolitná oblasť (t. j. vrátane sídlisk Chia, Cota, Soacha, Cajica a La Calera) mala 8 361 000 obyvateľov.
Svojou nadmorskou výškou 2640 metrov je tretím najvyššie položeným hlavným mestom na svete po La Paze a Quite.
Bogota má prezývku Atény Južnej Ameriky, pretože je v nej veľa univerzít a knižníc.
Lyžiarky

Lyžiarky sú typ obuvi, používaný na lyžovanie a umožňujú pripnutie lyží pomocou lyžiarskeho viazania.

Dejiny

Prvé lyžiarky boli kožené zimné topánky, pripevnené k lyžiam pomocou kožených remienkov. Postupne sa lyžovanie špecializovalo a vyvinulo sa alpské lyžovanie.
Der Blaue Reiter

Modrý jazdec (nem. Der Blaue Reiter) bol spolok expresionistických, neskôr abstraktných maliarov, ktorý založili v Mníchove v roku 1911 Vasilij Kandinsky a Franz Marc. Neskôr do spolku vstúpili aj Paul Klee, Alfred Kubin, Alexej Jawlensky, August Macke, Marianne von Werefkinová, Gabriele Münterová a iní. Spolok združoval významných nemeckých a ruských maliarov. Týchto umelcov spájal záujem o stredoveké umenie a primitivizmus, ako aj veľký záujem o francúzske umenie - fauvizmus a kubizmus. Názov vznikol podľa rovnomenného Kandinskeho obrazu - Der Blaue Reiter (1903).
Adult Top 40

Adult Top 40, Hot Adult Top 40 Tracks je jeden z mnohých rebríčkov, pravidelne zostavovaný americkým magazínom Billboard. Obsahuje piesne žánrov cielených pre dospelých poslucháčov ako napr. jazz či rock, ale aj hip-hop, elektronická hudba alebo hard rock.

História

Magazín Billboard po prvýkrát publikoval Adult Top 40 dňa 2. marca 1996 a prvá pieseň, ktorá bola zaradená na vrchol bola „One Sweet Day“ od Mariah Carrey. Najdlhšie sa na #1 udržala pieseň „Smooth“ od skupiny Santana (featuring Rob Thomas). Ostatné piesne, ktoré sa udržali najdlhší čas v rebríčku sú tieto:
25 týždňov: „Smooth“ - Santana feat. Rob Thomas (1999)
23 týždňov: „Wherever You Will Go“ - The Calling (2002)
18 týždňov: „Unwell“ - Matchbox Twenty (2003)
18 týždňov: „Photograph“ - Nickelback (2005-2006)
17 týždňov: „Iris“ - Goo Goo Dolls (1998)
16 týždňov: „Complicated“ - Avril Lavigne (2002)
15 týždňov: „Don't Speak“ - No Doubt (1996)
15 týždňov: „How to Save a Life“ - The Fray (2006-2007)
14 týždňov: „Torn“ - Natalie Imbruglia (1998)
14 týždňov: „Everything You Want“ - Vertical Horizon (2000)
14 týždňov: „Drops of Jupiter (Tell Me)“ - Train (2001)
Futurama

Postavy

Philip J. Fry pracuje ako doručovateľ pizze v New Yorku. Na Silvestra roku 1999, keď ho opustila priateľka, mal doručit pizzu do kryogénneho laboratória. Neštastnou náhodou spadne do kryogénnej kapsule, ktorá ho zmrazí. Z kryogénneho spánku sa prebudí o 1000 rokov neskôr. Počas tohto obdobia bol New York trikrát zničený a znova obnovený. Jeho súčasný názov je New New York. Príbeh do značnej miery rozpráva o tom, ako sa Fry snaží adaptovať na život v roku 3000 a na svojich nových priateľov, ktorí spolu s ním pracujú pre Planet Express. V časti "The Why of Fry" sa ukáže, že do kryogénnej kapsule ho strčil Nibller
Turanga Leela je kapitánka zásobovacej lode Planet Express. Myslela si že je jednooká mimozemštanka – kyklopka – s veľkým fialovým copom. Je najdisciplinovanejším členom posádky. Leela nevie nič o svojom pôvode ani o svojich rodičoch. Myslí si, že vo vesmíre je jediná svojho druhu. No v epizóde O pôvode Leely sa zistí, že Leela je mutantka.
Bender Bending Rodriguez je robot – komický antihrdina, ktorý pije pivo, motorový olej, fajčí cigary, kradne a klame. Je to Fryov najlepší kamarát. Bol postavený v Tichuáne, Mexiko a pôvodne bol určený na ohýbanie oceľových trámov (Bending Unit 22 – Ohýbacia jednotka 22). Často konštatuje, že nemá žiadne emócie, čo ho ako robota robí veľmi smutným. Jeho najpoužívanejším slovom je zadok' a najčastejšou frázou je: „Pobozkaj mi môj naleštený zadok!“ v rôznych variáciách.
Profesor Hubert Farnsworth je Fryov pra, pra, pra… prasynovec, ktorý založil Planet Express, aby si zarobil peniaze na jeho bláznivé vedecké experimenty. Má 160 rokov, nosí hrubé okuliare, zabúda o čom hovorí a komu to hovorí. Často hovorí vetu „Good news, everyone!” (v preklade "Dobré správy vo spolok!"), po ktorej väčšinou nasledujú zlé správy.
Dr. John Zoidberg je palubný lekár Planet Express. Pochádza z plánéty Decapod 10 a je niečo medzi humanoidom a krabom. Jeho znalosti z ľudskej medicíny sú veľmi chabé. Napriek tomu, že je doktor, žije v chudobe. Je stále hladný a nemôže si dovoliť kúpiť ani topánky. 
Amy Wong pracuje na lodi ako mechanička. Profesor ju zamestnal preto, lebo má rovnakú krvnú skupinu, takže funguje ako jeho chodiaca krvná zásobáreň. Narodila sa na Marse, ale vyzerá ako Číňanka. Jej otec vlastní polovicu Marsu.
Hermes Conrad pochádza z Jamajky a v Planet Express pracuje ako správca. Je to workoholik a byrokrat. Dodržuje predpisy a na všetko má formuláre. Administratívna práca ho veľmi napĺňa.
Scruffy údržbár. Nikdy nevidno že by niečo robil, väčšinou si číta pornografické časopisy alebo stojí pri dverách. Neuveriteľne pomaly pojedá čipsy. Jeho najčastejšia fráza: Som Scruffy. Údržbár.
Vysielač Sucha Góra

Vysielanie

V súčasnej dobe je možné z vysielača prijímať:
Ognes (Aisne)

Poloha

Obec má rozlohu 6,14 km². Najvyšší bod je položený 95 m n. m. a najnižší bod 41 m n. m.

Obyvateľstvo

Počet obyvateľov obce je 1 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Správny orgán

Správny orgán je vo všeobecnosti pomerne samostatná, organizačne vyčlenená zložka správnej organizácie verejnej správy, vybavená príslušnou právomocou a pôsobnosťou. Na Slovensku je správny orgán definovaný v § 1 zákona č. 71/1967 Zb. o správnom konaní ako "štátny orgán, orgán územnej samosprávy, orgán záujmovej samosprávy, fyzická osoba alebo právnická osoba, ktorej zákon zveril rozhodovanie o právach, právom chránených záujmoch alebo povinnostiach fyzických osôb a právnických osôb v oblasti verejnej správy."
Konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb, ak osobitný zákon neustanovuje inak, nazývame správne konanie.
Ďalšie podrobnosti sú uvedené v citovanom zákone.
Vlajka Sýrie

Vlajka Sýrie má tri vodorovné pruhy – červený, biely a čierny – a v bielom pruhu dve zelené päťramenné hviezdy. Červená farba je symbolom boja a obetí za slobodu, biela znamená mier, čierna chmúrnu koloniálnu minulosť. Dve zelené hviezdy predstavovali v dobe vzniku vlajky, roku 1958, Sýrsku oblasť a Egyptskú oblasť vtedajšej Zjednotenej arabskej republiky, do ktorej sa obe krajiny spojili (1958 – 1961). Po rozpade Zjednotenej arabskej republiky používala Sýria v rokoch 1961 – 1963 svoju starú vlajku z rokoch 1932 – 1958 (vodorovné pruhy zelený, biely čierny a tri červené päťramenné hviezdy), v rokoch 1963 – 1971, kedy sa predpokladalo spojenie s Irakom a Egyptom, opäť červeno-bielo-čiernu trikolóru, ale s tromi zelenými hviezdami (pozri Irak), po vstupe do federácie arabských republík (s Egyptom a Líbyou) v rokoch 1972 – 1980 so znakom tejto federácie (pozri Egypt). Na protest proti politike egyptského vedenia vo vzťahoch k Izraelu sa Sýria tejto vlajky zriekla a 30. 3. 1980 sa vrátila k vlajke z roku 1958.
Chissey-en-Morvan

Poloha

Obec má rozlohu 29,9 km². Najvyšší bod je položený 607 m n. m. a najnižší bod 350 m n. m.

Obyvateľstvo

Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Machanidas

Machanidas (starogr.  Μαχανίδας) bol samovládca Sparty a regent mladého kráľa Sparty Pelopa od roku 210 pred Kr. do roku 207 pred Kr.

Vládca Sparty

Machanidas bol pôvodne veliteľom žoldnierskeho vojska v Sparte. Po smrti kráľa Lykurga sa po nejasných udalostiach stal regentom jeho maloletého syna Pelopa. Nie je známe či patril do niektorej z dvoch kráľovských rodín v Sparte. Je možné, že túto pozíciu získal pomocou svojho vojska. Svoje postavenie zneužil a zmocnil sa samostatnej vlády. Historik Titus Livius ho opísal ako tyrana, ktorý si nectil zákony, nerešpektoval štátne inštitúcie a vládol pomocou svojho vojska sám.

Prvá macedónska vojna

Vlády sa ujal počas prvej macedónskej vojny v roku 210 pred Kr. Vojna sa začala v roku 215 pred Kr. keď macedónsky kráľ Filip V. vypovedal vojnu Rímu, ktorý bojoval proti Kartágu. Vojna  s Kartágom sa pre Rimanov nevyvíjala dobre a to hlavne po bitke pri Kannách v roku 216 pred Kr., kde Rimania utrpeli najhoršiu porážku vo svojich dejinách a od Ríma začalo odpadávať mnoho jeho spojencov. Na gréckej pôde sa ale oslabenému Rímu podarilo získať  na svoju stranu aitólsky spolok, ktorý bojom proti Macedónii viazal macedónske vojenské sily a takiež mu prišli vhod ambície Machanida stať sa hegemónom na Peloponéze ktorému  stál v ceste achájsky spolok a jeho spojenec Macedónsko.

Machanidove výboje

V roku 209 pred Kr. Machanidas napadol a  porazil Tegeu. O rok neskôr napadol Argos a Éliďanov dokonca počas ich príprav na olympijské hry, čím porušil ekecheiriu alebo inak všeobecný posvätný mier. Pri ich obrane zasiahla Macedónia, Machanidas sa musel stiahnuť a olympijské hry v poradí už stoštyridsiatedruhé sa nakoniec konali vo svojom čase.

Bitka pri Mantinei

V roku 207 pred Kr. napadol Machanidas Mantineu. Proti nemu vytiahlo vojsko achájskeho spolku vedené Filopoimenom. Vojská sa stretli neďaleko mesta Mantinea. Vo vynikajúco strategicky vedenej bitke Filopoimen uštedril Sparťanom drvivú porážku. V bitke podľa Plutarcha zomrelo štyritisíc Sparťanov. Medzi nimi ležal aj Machanidas, ktorého zabil Filopoimen oštepom, keď sa Machanidas snažil na neho zaútočiť počas prekonávania priekopy. Jeho oštepom zasiahnuté telo spadlo mŕtve do jej bahnitej pôdy. Na počesť tohto víťazstva vystavil Achájský spolok v Delfách sochu Filopoimena s nápisom oslavujúcim toto víťazstvo. Svedectvo o soche podáva Pausanias, ktorý ju videl v druhom storočí pri svojich cestách po Grécku. Po smrti Machanida sa v Sparte stal regentom kráľa Pelopa Nabis.
Eugen Guderna

Životopis

Pracoval ako mladý úradník v bratislavskej káblovke. Od roku 1939 organizoval ilegálne mládežnícke hnutie v hlavnom meste a jeho okolí, v jeho byte sa tlačil časopis Mor ho! Po napadnutí Sovietskeho zväzu hitlerovským Nemeckom orientoval svoju ilegálnu prácu na sabotáže, zhromažďovanie zbraní a zakladanie ozbrojených oddielov. V januári 1942 ho zatkli a v roku 1943 odsúdili na päť rokov väzenia.
Nasledujúce dva roky strávil vo väzení až ho vo februári 1945 gestapo eskortovalo do koncentračného tábora Mauthausen. 
Počas transportu bol zranený pri nálete amerických stíhačiek pri Melku v Rakúsku. Jeho život následne násilne ukončili v koncentračnom tábore Mauthausen. Presný dátum jeho úmrtia nie je známy, uvádza sa 31. marec 1945 alebo 26. apríl 1945.
Merlieux-et-Fouquerolles

Poloha

Obec má rozlohu 5,77 km². Najvyšší bod je položený 183 m n. m. a najnižší bod 58 m n. m.

Obyvateľstvo

Počet obyvateľov obce je 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Liou Po-ming

Život

Pôvodne vyštudoval s vynikajúcimi výsledkami leteckú školu a lietal u vojenského letectva. Od januára 1998 je členom oddielu kozmonautov Číny. Bol zaradený medzi skupinu pripravujúcu sa na let Šen-čou 6, časť výcviku (lety v beztiaži) absolvoval v Rusku. Pri štarte Šen-čou 6 bol veliteľom druhej záložnej posádky (druhým členom posádky bol Ťing Chaj-pching).
Pre nasledujúci let Šen-čou 7 postúpil do hlavnej posádky (veliteľ Čaj Č’-kang, piloti Liou Po-ming a Ťing Chaj-pching). Hlavnou úlohou letu bol prvý čínsky výstup do vesmíru. V ruskom skafandri Orlan pomáhal Čaj Č’-kangovi. Ťažkosti spôsobilo veko, ktoré sa dlho kozmonauti pokúšali otvoriť, až sa to podarilo. Čaj Č’-kang na 22 minút vystúpil na povrch lode, Liou podal veliteľovi čínsku vlajočku, pričom sa vyklonil do polovice tela z lode.
Marnes-la-Coquette

Poloha

Obec má rozlohu 3,48 km². Najvyšší bod je položený 178 m n. m. a najnižší bod 105 m n. m.

Obyvateľstvo

Počet obyvateľov obce je 1 663 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belpech

Poloha

Obec má rozlohu 42,46 km². Najvyšší bod je položený 371 m n. m. a najnižší bod 228 m n. m.

Obyvateľstvo

Počet obyvateľov obce je 1307 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Innamádú

Innamádú (maldiv. އިއްނަމާދޫ‎) je jedným z obývaných ostrovov na atole Rá na Maldivách. Počet obyvateľov je 716 (jún 2006), dĺžka ostrova 875 m, šírka 475 m. Vzdialenosť od hlavného mesta Male je 160,34 km.
Lachapelle-aux-Pots

Poloha

Obec má rozlohu 9,85 km². Najvyšší bod je položený 176 m n. m. a najnižší bod 77 m n. m.

Obyvateľstvo

Počet obyvateľov obce je 1 621 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herpy-l’Arlésienne

Poloha

Obec má rozlohu 10,64 km². Najvyšší bod je položený 145 m n. m. a najnižší bod 62 m n. m.

Obyvateľstvo

Počet obyvateľov obce je 200 obyvateľov (2009).
Graf vývoja obyvateľstva:
Zdroje: INSEE
NHL 2011/2012

I. tím

Henrik Lundqvist (New York Rangers) - Erik Karlsson (Ottawa Senators), Shea Weber (Nashville Predators) - Jevgenij Malkin (Pittsburgh Penguins), James Neal (Pittsburgh Penguins), Ilia Kovaľčuk (New Jersey Devils)

II. tím

Jonathan Quick (Los Angeles Kings) - Zdeno Chára (Boston Bruins), Alex Pietrangelo (St. Louis Blues) - Steven Stamkos (Tampa Bay Lightning), Marián Gáborík (New York Rangers), Ray Whitney (Phoenix Coyotes)
Rozdelenie

Rozdelenie je deľba, podelenie, rozčlenenie, roztriedenie, zatriedenie, zoskupenie podľa určitých znakov, kritérií a pod., klasifikácia, zadelenie, rozvrstvenie, rozloženie.
Decht

Decht (nárečovo: ďecht, dehet, dzehec, dech) je kvapalný produkt tepelného rozkladu organických látok bez prístupu vzduchu. Je silne toxický a má karcinogénne účinky (nachádza sa o. i. v cigaretovom dyme).

Výroba na Slovensku

Výroba dechtu je doložená už počas Veľkej Moravy. Dechtárstvo bolo v stredoveku samostatné remeslo. Priemyselná výroba dechtu na Slovensku začala v roku 1926 vo vtedajších Slovenských lučobných závodoch v Hnúšti.
Základ dnešnej výroby je nízkoteplotná karbonizácia (hnedého a čierneho uhlia) pri teplotách 500 - 600 °C a vysokoteplotná karbonizácia (čierneho uhlia) pri teplotách 1000 - 1100 °C.
Seann William Scott

Mladosť

Najmladší zo siedmich súrodencov sa narodil v Cottage Grove v Minnesote Williamovi Frankovi Scottovi, pracovníkovi v továrni, a Patrícii Ann Simons. Nápad stať sa hercom dostal počas práce v mestskom divadle a pozorovaním všetkých divadelných hier, ktoré mohol voľne pozorovať. Potom ako zmaturoval na Park High School sa Scott presťahoval do Los Angeles, kde bol objavený miestnymi hľadačmi talentov. Jeho prvá veľká herecká rola bola vo videoklipe k piesni „Hole in my Soul“ od skupiny Aerosmith. Hneď nato už vystupoval v Chad’s World, TV show na tému homosexuálov vysielanú na internete.

Kariéra

Jeho prvá skutočná veľká úloha prišla v roku 1999 vo filme Prci, prci, prcičky, kde stvárnil Steva Stiflera. Túto úlohu si zopakoval ešte v ďalších dvoch pokračovaniach, ktoré ho neskôr vyniesli do povedomia verejnosti. To ovplyvnilo jeho budúce role, ktoré boli najčastejšie komediálne. Scott sa tiež objavil v portréte Kevina Smitha Jay a mlčanlivý Bob vracajú úder a tiež ako policajt vo filme Apokalypsa, kde znova hral so svojím kolegom Dwaynom Johnsonom, s ktorým predtým hral vo filme Vitajte v džungli.
Uvádzal tiež 2003 MTV Movie Awards spolu s Justinom Timberlakom. Pri tejto príležitosti natočili oni dvaja mnoho skečov a scénok, vrátane scén z The Matrix Reloaded, ktoré boli neskôr pridané aj ako bonus k DVD The Matrix Reloaded.

Osobný život

Scott rád posilňuje a má tri tetovania: symbol nekonečna na zápästí, blesk na stehne a 'Amo', latinsky 'Milujem' v oblasti kostrče.
V interview pre časopis People v roku 2003 uviedol, že nenosí normálne spodná bielizeň, ale zvykol si na bielizeň známu ako "going commando" alebo menej často "freeballing".
Randens

Poloha

Obec má rozlohu 10,36 km². Najvyšší bod je položený 2 162 m n. m. a najnižší bod 306 m n. m.

Obyvateľstvo

Počet obyvateľov obce je 873 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soppe-le-Haut

Poloha

Obec má rozlohu 7,37 km². Najvyšší bod je položený 403 m n. m. a najnižší bod 317 m n. m.

Obyvateľstvo

Počet obyvateľov obce je 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Bruyère

Obyvateľstvo

Obec má približne 8 798 obyvateľov (2010).